**Høringssvar fra MED medarbejdersiden i Jobcentret vedr. Budget 2025**

4/9 -2024

**Resumé**

Jobcentret støtter endnu engang op om flytningen til Holbækvej og vi vil gerne understrege, at vi ser en samling på Holbækvej som en stærkt prioriteret løsning, især pga. Jobcentrets nuværende bygningers tilstand. Vi ser, at det kan medføre energibesparelser og en styrkelse af Kalundborg Kommunes sammenhængskraft. vi bemærker, at det tilgængelige budgetmateriale er baseret på ældre beregninger og vi finder det naturligt, at medarbejderne bliver inddraget i udarbejdelsen af nye beregninger, og vi foreslår, at dette arbejde til fremtidens fælles arbejdsplads, påbegyndes hurtigst muligt sammen med Holbækvej så vi baserer det på et gennemarbejdet analysegrundlag.

At investere i gode arbejdsrammer er derfor ikke kun en fordel for medarbejdernes velbefindende og trivsel, men også en strategisk beslutning, der kan bidrage til Kalundborg Kommunes samlede fremgang og resultater i tråd med vores fælles attraktive arbejdsplads.

Vi kan ikke anbefale at der reduceres i de centrale HR - puljer sammenholdt med indsatsen for attraktive arbejdspladser, fastholdelse og rekruttering.

**Notat om samling af Jobcenter og Borgerservice på Holbækvej, tillægsnotat – tilbygning, Holbækvej**

Jobcentret støtter op om flytningen til Holbækvej, selvom vi bemærker, at det tilgængelige budgetmateriale er baseret på ældre beregninger.

Medarbejdersiden ønsker at understrege, at vi ser en samling på Holbækvej som en stærkt prioriteret løsning, især i lyset af Jobcentrets nuværende lokalers tilstand.

Vi mener, at en flytning ikke kun vil medføre energibesparelser, men også vil styrke Kalundborg Kommunes sammenhængskraft.

Vi finder det naturligt, at medarbejderne bliver inddraget i udarbejdelsen af nye beregninger, og vi foreslår, at dette arbejde; beregninger m.v. til fremtidens fælles arbejdsplads påbegyndes hurtigst muligt.

**41 Forenklet HR- administration**

Vi kan ikke anbefale at der reduceres i de centrale HR – puljer, sammenholdt med indsatsen for attraktive arbejdspladser, fastholdelse og rekruttering.

Med venlig hilsen

Medarbejdersiden i Jobcentret AMR - Mustapha Badr, AMR - Katrine Hulebæk Larsen,

TR DS - Maria Nierostek og TR HK – Næstformand Charlotte Due